SIRI เผยบ.ย่อย “PLUS” ขายหุ้นทั้งหมดใน “พลัส พร็อพเพอร์ตี้ เวนเจอร์”
SIRI เผย “พลัสพร็อพเพอร์ตี้” ซึ่งเป็นบริษัทย่อย ขายหุ้นทั้งหมดใน “บ.พลัส พร็อพเพอร์ตี้ เวนเจอร์” ผู้ประกอบธุรกิจพัฒนาอสังหาฯ คิดเป็นมูลค่า 32.23 ลบ. เพื่อนำไปใช้เป็นเงินทุนหมุนเวียน
2 พ.ย. 2558

บริษัท แสนสิริ จำกัด (มหาชน) หรือ SIRI ระบุว่า ในวันที่ 30 ต.ค. 58 บริษัท พลัสพร็อพเพอร์ตี้ จำกัด หรือ Plus (ซึ่งเป็นบริษัทย่อยที่บริษัทถือหุ้นร้อยละ 100 ของทุนจดทะเบียน) ได้จำหน่ายหุ้นสามัญ จำนวน 1,000,000 หุ้น มูลค่าหุ้นที่ตราไว้หุ้นละ 10 บาท หรือคิดเป็นสัดส่วนร้อยละ 100 ของหุ้นทั้งหมดในบริษัท พลัส พร็อพเพอร์ตี้ เวนเจอร์ จำกัด (PPV) อันเป็นบริษัทย่อยทางอ้อมของบริษัท ซึ่งประกอบธุรกิจพัฒนาอสังหาริมทรัพย์ โดยจะมีการทำรายการวันที่ 30 ต.ค. 58 สำหรับการขายครั้งนี้ได้มูลค่ารวมของสิ่งตอบแทนและ 32,226,956 บาท ซึ่งเป็นราคาที่ตกลงร่วมกันระหว่างผู้ซื้อและผู้ขาย เพื่อนำไปใช้เป็นเงินทุนหมุนเวียนของ Plus
โดยผู้ขายคือ บริษัท พลัส พร็อพเพอร์ตี้ จำกัด (Plus) ซึ่งเป็นบริษัทย่อยที่บริษัทถือหุ้นร้อยละ 100 ของทุนจดทะเบียน ผู้ซื้อ  1) น.ส. พิมพ์ผกา สุขเจริญไกรศรี 2) น.ส. สุดาทิพย์ สุขเจริญไกรศรี 3) น.ส. วศินี สุขเจริญไกรศรี 